jkorsvik/nowiki_second_scrape_merged huggingface dataset:
Vince Clarke

Vince Clarke (egentlig Vincent John Martin, født 3. juli 1960 i London, Storbritannia) er en britisk musiker, komponist og musikkprodusent. 
Han er kjent som en av grunnleggerne av Depeche Mode, men hoppet av etter deres første album i 1981. I 1982 dannet han Yazoo sammen med Alison Moyet. Denne gruppen ble svært populær i hjemlandet, men etter litt over ett år og bare to album gikk de to hver til sitt. 
I årene 1983-1985 var han involvert i flere prosjekter. Han startet et eget plateselskap, Reset Records, for å produsere plater for blant andre Robert Marlow. Sammen med kameraten og medprodusenten Eric Radcliffe startet han bandet The Assembly, som fikk en hit med «Never Never». Han ga også ut en single med sangeren Paul Quinn. 
Fra 1985 til i dag har han hatt stor suksess med Erasure, sammen med Andy Bell. Ved siden av Erasure har også arbeidet med et discoprosjekt kalt Family Fantastic, et ambientprosjekt med Martyn Ware (The Human League, Heaven 17), og i tillegg har han remikset en mengde andre artister.
Som barn var fiolin hans første instrument, men på alt han har utgitt på plate er det synthesizere som er hans hovedinstrument, og han regnes som noe av en pioner innen elektronisk musikk. Fram til 1995 brukte han stort sett bare gamle, analoge synther, men etterhvert har han begynt å bruke digitale softsynths. 

Hans komposisjoner er som regel rene popsanger med iørefallende refrenger der det intrikate og polerte synthlydbildet komplimenteres av sjelfull vokal.


== Referanser ==


== Eksterne lenker ==
Offisielt nettsted 
(en) Vince Clarke – kategori av bilder, video eller lyd på Commons 
(en) Vince Clarke på Internet Movie Database 
(en) Vince Clarke hos The Movie Database 
(en) Vince Clarke på Discogs 
(en) Vince Clarke på MusicBrainz 
(en) Vince Clarke på Spotify 
(en) Vince Clarke på Songkick 
(en) Vince Clarke på Last.fm 
(en) Vince Clarke på Genius — sangtekster 
(en) Vince Clarke på AllMusic 
Vince Clarke på Twitter 
Vince Clarke på Facebook 
Vince Clarke på Facebook 
Vince Clarke på Facebook
Lambeosaurus

Lambeosaurus var en planteetende dinosaur som tilhørte hadrosaurfamilien, som levde for ca. 76 til 75 millioner år siden, i Nord-Amerika i sen kritt. Dens navn betyr «Lambes øgle», etter Charles Lambe, en pioner innen kanadisk dinosaurforskning.


== Beskrivelse ==
Nebbet var formet for å kunne beite store munnfuller planter på bakken. Bak nebbet var det flere rader kinntenner til å male opp plantekosten med. «Øksebladet» foran var hult, mens «spydet'»i bakkant var bein tvers gjennom. Lambeosaurus hadde trolig godt syn, og den så i mange retninger samtidig når den holdt utkikk etter rovdyr. Bakbeina måtte være tykke og muskuløse for å bære den tunge kroppen. De store, sprikende hovene fordelte vekten. Halen kan ha fungert som støtte når dinosaurusen reiste seg på bakbeina, og som balansestang når den løp. Fossile avtrykk i jordavleiringer viser at huden var nuppete og læraktig, og uten skjell.
En voksen Lambeosaurus kunne bli fra 9 til 15 meter lang, avhengig av art. Dens vekt kunne bli opptil 7 tonn.


== Eksterne lenker ==
(en) Lambeosaurus i Global Biodiversity Information Facility 
(en) Lambeosaurus hos Fossilworks 
(en) Kategori:Lambeosaurus – bilder, video eller lyd på Wikimedia Commons 
Lambeosaurus – detaljert informasjon på Wikispecies 
Lambeosaurus Paleobiology Database (technical)
Lambeosaurus Natural History Museum
Lambeosaurinae at Thescelosaurus!
Protoceratops

Protoceratops er en planteetende dinosaurart som levde i tidlig kritt og som tilhører ceratopsia. Protoceratops levde i Gobiørkenen i Mongolia og i Nord-Amerika.


== Navnet ==
Navnet kommer fra gresk proto-/πρωτο- «første», cerat-/κερατ- «horn» og -ops/-ωψ «face», som betyr «det første hornansiktet».


== Beskrivelse ==
Protoceratops hadde et smalt, krokbøyd nebb som var dekket av horn, som hos fugler og skilpadder. Skjærende tenner vokste i rader i munnen. Etter hvert som de ble slitt, ramlet de gamle ut og ble erstattet av nye og skarpe tenner. Mange eksperter tror at dinosauren var nærsynt, det vil si at den bare så godt på kort avstand, omtrent som nesehorn gjør i dag. Kragen var støttet av beinspiler i stedet for å være en massiv beinplate, og dette reduserte vektbelastningen på skjelettet. Hannen hadde mer stående krage enn hunnen, kanskje for å imponere henne. Alle beina var som tykke stokker, men forbeina var kortere enn bakbeina. Den lange halen viser at forgjengerne dens gikk på to bein. En lang hale fungerte som balansestav i oppreist stilling.
Den kunne bli opptil 2,5 meter lang, opptil 75 cm. fra hoftene til bakken, og kunne trolig veie opptil 260 kg.


== Referanser ==


== Eksterne lenker ==
(en) Protoceratops i Encyclopedia of Life 
(en) Protoceratops i Global Biodiversity Information Facility 
(en) Protoceratops hos Fossilworks 
(en) Kategori:Protoceratops – bilder, video eller lyd på Wikimedia Commons 
(en) Protoceratops – galleri av bilder, video eller lyd på Wikimedia Commons 
Protoceratops – detaljert informasjon på Wikispecies
Michael Peña

Michael Anthony Peña (født 13. januar 1976 i Chicago i Illinois) er en amerikansk skuespiller.


== Biografi ==


=== Bakgrunn ===
Peña er en amerikaner av mexicansk herkomst. Han ble født i Chicago i Illinois hvor hans far arbeidet i en knappefabrikk og hans mor var assistent til en sosialarbeider. Begge av Peñas foreldre var opprinnelig gårdbrukere. Peña gikk på Hubbard High School i Chicago. Han har blitt assosiert med scientologi. Peña og kona Brie Shaffer er foreldre til en gutt, Roman, født i 2008.


=== Karriere ===
Selv om Peña har vært med på mange uavhengige produksjoner siden 1994, kom skuespillergjennombruddet hans i 2004 i to Oscar-vinnende filmer med manus av Paul Haggis, Million Dollar Baby og Crash.  Den siste ble også regissert av Haggis, mens den første ble regissert av Clint Eastwood. Selv om begge filmene ble kritikerroste, mottok Peña mest oppmerksomhet for sin emosjonelle tolkning i Crash. Året etter var han med i den Golden Globe-vinnende serien The Shield. I 2006 var han med i Oliver Stones film basert på terrorangrepet 11. september 2001, World Trade Center. Han hadde også en liten rolle i Alejandro González Iñárritus Oscar-nominerte og Golden Globe-vinnende film Babel. Han har altså som svært få vært med i tre filmer etter hverandre som har blitt Oscar-nominerte. Han spilte med Mark Wahlberg i Shooter som den ferske FBI-agenten Nick Memphis.
I 2006 spilte Peña i HBO-filmen Walkout hvor han hadde rollen som Sal Castro, en  mexicansk-amerikansk high school-lærer som inspirerte en gruppe East Los Angeles high school-elever til å kjempe for sine rettigheter.
De siste årene har han vært mest kjent for sin rolle som Luis i Marvel-filmene Ant-Man og Ant-Man and the Wasp. 


== Filmografi ==


== Referanser ==


== Eksterne lenker ==
(en) Michael Peña på Internet Movie Database 
(sv) Michael Peña i Svensk Filmdatabas 
(da) Michael Peña på Filmdatabasen 
(da) Michael Peña på Scope 
(fr) Michael Peña på Allociné 
(en) Michael Peña på AllMovie 
(en) Michael Peña hos Turner Classic Movies 
(en) Michael Peña hos Rotten Tomatoes 
(en) Michael Peña hos The Movie Database 
(en) Michael Peña hos Behind The Voice Actors
Wannabe

Uttrykket wannabe ([ˈwʌ.nə.biˑ]) brukes gjerne om personer som i stor grad ønsker å oppnå berømmelse i en eller annen form, men som mangler det talent, de ferdigheter eller de kunnskaper som kreves.
Uttrykket kommer av de engelske ordene "want to be".
Wannabe kan også vise til:

Wannabe (sang), en sang utgitt av Spice Girls i 1996
Wannabe (film), en filmkomedie fra 2005 med Craig Young, regissert av Richard Keith
Wannabe (kortfilm), en kortfilm om mordet på en Andy Warhol-stjerne, skrevet og regissert av Frances Bathory
Wannabe (TV-serie), en britisk reality-serie med programlederne Toby Anstis og Chanelle Hayes
Wannabe: A Hollywood Experiment, av Jamie Kennedy
Wannabe (CSI episode), en episode av CSI: Miami fra 2004
Wannabe (D:TNG episode, en episode av Degrassi: The Next Generation fra 2002
"Wanna Be", en sang av Dizzee Rascal (2007)
wannabe.gathering.org Datapartyet The Gatherings system for å søke om å bli frivillig på arrangementet.
Tveitakvitingen

Tveitakvitingen er den høyeste fjelltoppen i Samnanger og Bjørnafjorden kommune i Vestland. Det har en høyde på 1 299 meter over havet. Primærfaktoren på 858 meter er blant de 150 største i Skandinavia.
Det er populært å gå på skitur på Tveitakvitingen vinterstid. Fra toppen er det god utsikt både vestover, mot havet, og østover mot Hardangerfjorden og Folgefonna. 
Navnet Tveitakvitingen kommer fra en gård, med navn Tveita, som ligger øverst i Hålandsdalen (ved foten av fjellet).


== Se også ==
Liste over fjell i Skandinavia


== Fotnoter ==


== Referanser ==
Opostega salaciella

Opostega salaciella er en sommerfugl som tilhører familien hvitmøll (Opostegidae). Den er funnet nord til Sogn og Fjordane i Norge.


== Utseende ==
En liten (vingespenn 8–12 mm), snøhvit møll. Antennens første ledd er kraftig utvidet og danner et "øyelokk" over fasettøyet. Antennen er trådformet, lysbrun og ca. 4/5 så lang som forvingen. Det innerste, kraftig utvidete leddet er snøhvitt. Hodet, forkroppen og vingene er alle skinnende hvite. I den ytre del av forvingen (der vingefrynsene begynner) kan det være en svak, gulaktig tverrstripe som ikke når helt fram til framkanten. Bakkroppen er brungrå med hvit haledusk.


== Levevis ==
Den lever i tørre, åpne områder. Larvene lever på småsyre (Rumex acetosella) og krushøymol (Rumex crispus), kanskje også andre syrer, trolig inne i stenglene. De voksne sommerfuglene flyr i kveldingen i juni – august og kommer gjerne til lys.


== Utbredelse ==
Den er utbredt over det meste av Europa østover til den asiatiske delen av Tyrkia. I Norge forekommer den nord til Sogn og Fjordane.


== Kilder ==
Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. ISBN 978-91-88506-60-3
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Opostega salaciella på UK moths: [2]


== Eksterne lenker ==
(en) Opostega salaciella i Encyclopedia of Life 
(en) Opostega salaciella i Global Biodiversity Information Facility 
(no) Opostega salaciella hos Artsdatabanken 
(sv) Opostega salaciella hos Dyntaxa 
(en) Opostega salaciella hos Fauna Europaea 
(en) Opostega salaciella hos NCBI 
(en) Kategori:Opostega salaciella – bilder, video eller lyd på Wikimedia Commons 
Opostega salaciella – detaljert informasjon på Wikispecies
Zink (musikk)

En zink (også zinke eller sink(e), italiensk cornetto, engelsk cornett) er et historisk musikkinstrument med blomstringstid på tidlig 1600-tall. Den ble vanligvis laget av tre, sjeldnere av elfenbein, var åttekantet og med skinnovertrekk og hadde seks fingerhull og et tommelfingerhull. Den klassifiseres i dag som et messingblåseinstrument.
Ofte blir zinken sett på som en mellomting mellom blokkfløyte og trompet. Fra 1400-tallet til midten av 1600-tallet var zinken et av de viktigste musikkinstrumentene med ry på seg til å kunne imitere den menneskelige stemme.


== Byggemåter ==
Zinken stemmes vanligvis i middeltone temperering, og derfor er litteraturen vanligvis begrenset til tonearter opp til to fortegn.
Til grunn for en zinkekonstruksjon ligger et konisk rør med syv hull. Ulike typer er:

krum zinke (cornetto curvo), lett krummet utført i to uthulte, sammenlimte og lærovertrukne halvdeler, vanligvis i følgende størrelser:
i et normalt sopranleie (cornetto) – dypeste tone er a. G-grep.
den mindre diskant- eller kvartzinken (cornettino) i et høyere toneleie.
tenorzinke i et dypere toneleie, lengre og vanligvis krummet i s-form.
rett zinke (cornetto diritto) er sjeldne.
stille zinke (Cornetto muto) er rette og laget i et stykke tre med utfrest munnstykke som ikke kan tas av. Volumet er lavere og tonen mindre skarp enn for de andre variantene
serpent er en bassform av instrumentfamilien.


== Komponister som har skrevet for zinke ==
Heinrich Schütz
Michael Praetorius
Claudio Monteverdi
Johann Sebastian Bach
Giovanni Gabrieli


== Litteratur ==
Hermann Moeck, Helmut Mönkemeyer: Zur Geschichte des Zinken, Celle: Moeck 1973


== Eksterne lenker ==
(en) Cornetts – kategori av bilder, video eller lyd på Commons 
(en) Cornett – galleri av bilder, video eller lyd på Commons
Pseudopostega crepusculella

Pseudopostega crepusculella er en sommerfugl som tilhører familien hvitmøll (Opostegidae). Den er funnet fra Østfold til Vest-Agder i Norge.


== Utseende ==
En liten (vingespenn 8–12 mm), snøhvit møll, forvingen har et V-formet, lysbrunt tverrbånd litt utenfor midten og to brune tverrbånd i spissen, der det også er en liten, svart flekk. Antennens første ledd er kraftig utvidet og danner et hvitt "øyelokk" over fasettøyet, ellers er antennene brunlige og rundt 4/5 så lange som forvingen. Hodet, forkroppen og forvingen er hvite, bakkroppen gråbrun, bakvingen lysbrun.


== Levevis ==
Arten lever på fuktige og frodige, åpne marker. Larvene lever sannsynligvis inne i stenglene på mynter (Mentha spp.). De voksne sommerfuglene flyr fra skumringen og utover natten, fra slutten av juni til midten av august.


== Utbredelse ==
Den er utbredt over store deler av Europa og det nordlige Asia østover til øst-Sibir. I Norge er den funnet på den sørlige delen av Østlandet og langs kysten av Sørlandet.


== Kilder ==
Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. ISBN 978-91-88506-60-3
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Pseudopostega crepusculella på UK moths: [2]


== Eksterne lenker ==
(en) Pseudopostega crepusculella i Global Biodiversity Information Facility 
(no) Pseudopostega crepusculella hos Artsdatabanken 
(sv) Pseudopostega crepusculella hos Dyntaxa 
(en) Pseudopostega crepusculella hos Fauna Europaea 
(en) Pseudopostega crepusculella hos NCBI 
(en) Kategori:Pseudopostega crepusculella – bilder, video eller lyd på Wikimedia Commons 
Pseudopostega crepusculella – detaljert informasjon på Wikispecies
Pseudopostega auritella

Pseudopostega auritella er en sommerfugl som tilhører familien hvitmøll (Opostegidae). Den er ikke funnet i Norge, mne forekommer i det sørligste Sverige og Finland.


== Utseende ==
En liten (vingespenn 9–12 mm), hvit møll, forvingen har en brun flekk ved bakkanten og en liten, mørk flekk i spissen. Antennene er trådformede, nesten så lange som forvingen. Den innerste leddet er hvitt og kraftig utvidet slik at det danner et "øyelokk" over fasettøyet. Hodet, forkroppen og forvingen er hvite. Forvingen har en firkantet, brun flekk omtrent midt på bakkanten, i spissen (på vingefrynsene) har de en liten, svart flekk og fine, brune linjer som danner en X med sentrum i den svarte flekken. Vingefrynsene er hvite bortsett fra nær den brune flekken der de er gråbrune. Bakvingen er gråbrun med lange, gråbrune hårfrynser.


== Levevis ==
Arten lever i fuktige miljøer, som fuktenger, fuktige skogkanter og våtmarker. Larven lever trolig inne i stengelen på næringsplanten, men det hersker noe usikkerhet om hva denne er. Klourt (Lycopus europaeus) er en sannsynlig kandidat, men det har også blitt hevdet at den går på soleihov (Caltha palustris).


== Utbredelse ==
Den er utbredt i det meste av Europa og i det nordlige Asia østover til øst-Sibir. I Norden finnes den i hele Danmark og de aller sørligste områdene av Sverige og Finland.


== Kilder ==
Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. ISBN 978-91-88506-60-3
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Pseudopostega auritella på UK moths: [2]


== Eksterne lenker ==
(en) Pseudopostega auritella i Encyclopedia of Life 
(en) Pseudopostega auritella i Global Biodiversity Information Facility 
(sv) Pseudopostega auritella hos Dyntaxa 
(en) Pseudopostega auritella hos Fauna Europaea 
(en) Pseudopostega auritella hos NCBI 
(en) Kategori:Pseudopostega auritella – bilder, video eller lyd på Wikimedia Commons 
Pseudopostega auritella – detaljert informasjon på Wikispecies
Ingar Odd Nilsen

Ingar-Odd Nilsen (født 20. juni 1945) er en norsk forfatter som har utgitt flere bøker. 


== Bibliografi ==
Humor for båtfolk – og andre landkrabber ISBN 978-82-903-1947-7 (2007)
Hvordan oppnå suksess i privatlivet uten å snuble! (1999)
Barnas beste vitser ISBN 9788279930051
Men vitsene mine får du ISBN 9788279930013
Den store lille røde ISBN 9788279930020
Bønder og byfolk i Vestfold ISBN 9788279930259


== Eksterne lenker ==
Hjemmeside

(no) Publikasjoner av Ingar Odd Nilsen i BIBSYS
Rabih az-Zubayr

Rabih az-Zubayr ibn Fadl Allah eller Rabih Fadlallah (født 1842 i Halfaya al-Muluk ved Khartoum, død 22. april 1900 i Kousséri) var en sudansk krigsherre, som etablerte et sterkt rike vest for Tsjadsjøen. Han falt i kamp mot franskmennene i slaget ved Kousséri.


== Referanser ==


== Litteratur ==
Joseph Amegboh, Cécile Clairval: Rabah : Conquérant Des Pays Tchadiens, Grandes Figures Africaines. Paris, Dakar, Abidjan : Nouvelles Éditions Africaines, 197
A. Babikir: L'Empire du Rabih. Paris 1954
Gaston Dujarric: La vie du sultan Rabah. Librairie Africaine & Coloniale, Paris 1902
Encyclopædia Britannica: Rabih az-Zubayr. 1980, VIII, S. 367
Émile Gentil: La chute de l'empire de Rabah. Hachette, Paris 1971
W. K. R. Hallam: The Life and Times of Rabih Fadl Allah. Elms Court, 1977
Michael Horowitz: Ba Karim: An Account of Rabeh’s Wars. In: African Historical Studies, 3, 1970, S. 391–402
Mohammed Kyari: Borno in the Rabih Years, 1893-1901 : the Rise and Crash of a Predatory State. University of Maiduguri, Maiduguri 2006
Max von Oppenheim: Rabeh und das Tsadseegebiet. Berlin 1902
Coptotriche heinemanni

Coptotriche heinemanni er en sommerfugl som tilhører familien luggmøll (Tischeriidae). Den er bare funnet i Vestfold i Norge.


== Utseende ==
En liten (vingespenn 8 – 9,5 mm), slank, mørkt gråbrun møll. Den ligner mye på flere andre Coptotriche-arter, for å bestemme disse sikkert må man undersøke kjønnsorganene.
Antennene er trådformede, lysbrune, rundt 2/3 så lange som forvingen. Hode, kropp og vinger er alle ensfarget mørkt gråbrune, hodet har er gulaktig "lugg" fremst. Larven er hvitaktig med svart hodekapsel, ryggplaten på det første kroppsleddet har to svarte flekker.


== Levevis ==
Arten er først og fremst knyttet til bjørnebær (Rubus fruticosus-gruppen), men kan også finnes på andre arter i bjørnebæreslekta som for eksempel bringebær. Den er også funnet på åkermåne (Agrimonia eupatoria). Larven lever inne i bladet og lager en stor, hvitgul, ugjennomsiktig flekkmine. Disse minene finner man i september – oktober. De voksne sommerfuglene flyr i mai – juni.


== Utbredelse ==
Den er utbredt i Mellom- og Nord-Europa. I Norge er det bare to kjente funn, begge ved Oslofjorden.


== Referanser ==


== Kilder ==
Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. ISBN 978-91-88506-60-3
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1] Arkivert 7. oktober 2007 hos Wayback Machine.


== Eksterne lenker ==
(en) Coptotriche heinemanni i Global Biodiversity Information Facility 
(no) Coptotriche heinemanni hos Artsdatabanken 
(sv) Coptotriche heinemanni hos Dyntaxa 
(en) Coptotriche heinemanni hos Fauna Europaea 
(en) Coptotriche heinemanni hos NCBI 
(en) Kategori:Coptotriche heinemanni – bilder, video eller lyd på Wikimedia Commons 
Coptotriche heinemanni – detaljert informasjon på Wikispecies
Coptotriche angusticollella

Coptotriche angusticollella er en sommerfugl som tilhører familien luggmøll (Tischeriidae). Den er funnet nord til Møre og Romsdal i Norge.


== Utseende ==
En liten (vingespenn 8 – 9 mm), slank, brunlig møll. Den ligner mye på andre Coptoptriche-arter og man må undersøke kjønnsorganene for å bestemme dem med sikkerhet. Antennene er trådformede, brune og snaut 2/3 så lange som forvingen. Hodet, forkroppen og et område langs framkanten av forvingen nær roten har en nokså tydelig, blåfiolett metallglans. Ellers er forvingen rustbrun. Bakvingen og bakkroppen er gråbrune.


== Levevis ==
Arten har larver som minerer i bladene på rosebusker (Rosa spp.), og arten finnes i åpne områder der disse vokser. Larvene finnes helst i blader lavt nede i busken, og lager en flekkmine som etter hvert kan omfatte mesteparten av bladet. Minene kan man finne mellom juni og oktober. Arten kan ha to generasjoner hvert år, som flyr henholdsvis i mai – juni og i august.


== Utbredelse ==
Den er utbredt i Nord-Afrika og det meste av Europa østover til Tyrkia. I Norge finnes den langs kysten av Østlandet og Sørlandet, men det finnes også enkeltfunn fra Sogn og Fjordane og Møre og Romsdal, så det er sannsynlig at den er videre utbredt.


== Kilder ==
Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. ISBN 978-91-88506-60-3
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1] Arkivert 25. november 2009 hos Wayback Machine.


== Eksterne lenker ==
(en) Coptotriche angusticollella i Encyclopedia of Life 
(en) Coptotriche angusticollella i Global Biodiversity Information Facility 
(no) Coptotriche angusticollella hos Artsdatabanken 
(sv) Coptotriche angusticollella hos Dyntaxa 
(en) Coptotriche angusticollella hos Fauna Europaea 
(en) Coptotriche angusticollella hos NCBI 
(en) Kategori:Coptotriche angusticolella – bilder, video eller lyd på Wikimedia Commons 
(en) Coptotriche angusticollella – galleri av bilder, video eller lyd på Wikimedia Commons 
Emmetia angusticollella – detaljert informasjon på Wikispecies